37. ΝΟΜΟΘΕΤ. ΔΙΑΤΑΓΜΑ υπ’ αριθ. 845 της 18/22 Φεβρ. 1971 (ΦΕΚ Α' 39) Περί διανομής συνιδιοκτήτου χώρου των προσφυγικών κατοικιών του Συν/σμού Νέας Φιλαδέλφειας Αττικής. Άρθρον μόνον.-1.Ο ακάλυπτος χώρος ο ανήκων εις εκάστην προσφυγικήν κατοικίαν της Ν. Φιλαδελφείας διανέμεται αυτουσίως επί τη αιτήσει ενός ή πλειόνων συνιδιοκτητών δι’ αποφάσεως του Μονομελούς Πρωτοδικείου, εις δύο κεχωρισμένας ιδιοκτησίας. Εκάστη των ας άνω ιδιοκτησιών περιέρχεται κατά ιδανικά μερίδια εις τους κυρίους του αντιστοίχου ισογείου και του ύπερθεν αυτού διαμερίσματος. Δια της αυτής αποφάσεως προσδιορίζεται και το ποσοστόν συνιδιοκτησίας. 2.Η κυριότης του τμήματος του υπό την υπάρχουσαν ήδη προσφυγικήν κατοικίαν οικοπέδου, όπερ τμήμα διετέθη, άνευ διανομής ή δεν διενεμήθη εισέτι δια συμφωνίας των συνιδιοκτητών ή κατ’ άλλον νόμιμον τρόπον, ανήκει πλήρως και αποκλειστικώς μόνον εις τους ιδιοκτήτας των ύπερθεν του τμήματος αυτού υπαρχουσών ανά δύο προσφυγικών κατοικιών (άνω και κάτω) κοινώς και αντιστοίχως ως το έδαφος τούτο διαχωρίζεται δια των ήδη υφισταμένων μεσοτοιχιών, αίτινες διαχωρίζουν τας ως είρηται προσφυγικάς κατοικίας του συν/σμού Νέας Φιλαδελφείας αποτελούσα πάντοτε μίαν ιδιοκτησίαν ομού μετά του περιελθόντος ή περιερχομένου εις τους αυτούς ιδιοκτήτας τμήματος του ακαλύπτου χώρου και κατά το αυτό ως επί του ακαλύπτου χώρου προσδιορισθέν ή προσδιοριζόμενον ποσοστόν συνιδιοκτησίας εφαρμοζομένων εν προκειμένω των ισχυουσών εκάστοτε πολεοδομικών διατάξεων, ως αύται ισχύουν, δια .τον συν/σμόν Ν. Φιλαδελφείας Αττικής. 3.Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 